钦定古今图书集成/明伦汇编/官常典/第305卷 > 《请解仆射表》齐·王俭
## 钦定古今图书集成/明伦汇编/官常典/第305卷 > 《请解仆射表》齐·王俭

臣，远寻终古，近察身事，邀恩幸藉，未见其伦。何者？子
房之遇汉后，公达之逢魏君，史藉以为美谈，君子称
其高义。二臣才堪王佐，理非曲私；两主专仗威武，有
伤宽裕，岂与庸流之人，凭含弘之泽者同年而语哉？
预在有心，胡宁无感？如使倾宗殒元，有益尘露，犹当
毕志驰驱，仰酬万一，岂容稍在形饰，以徇常事。九流
“任要，风猷所先，玉石朱素，由斯而定。”臣亦不谓文案
之间，都无微解，至于品裁臧否，特所未闲，虽存自勗，
识不副意，兼窃而任，彼此俱壅，专情本官，庶几髣髴。
且前代掌选，未必俱在，代来何为于今？非臣不可倾
心奉国，匪复退让之与；预同休戚，宁俟位任为亲。陛
下若不以此理赐期，岂仰望于殊眷。频冒严威，分甘
尤戾。